شه‌فه‌ق نيوز/ دانيشتنيگ هاوبه‌ش له‌ هه‌ولێر ساز كريا له‌ناونى سه‌رۆكايه‌تى ئه‌نجومه‌ن وه‌زيره‌يل هه‌رێم كوردستان و فراكسيۆنه‌يل كوردستانى و ئه‌ندامه‌يليگ له‌ ليژنه‌ى دارايى له‌ په‌رله‌مان عراقى.
له‌سه‌ره‌تاى ئه‌و دانيشتنه‌ مه‌سرور بارزانى سه‌رۆك ئه‌نجومه‌ن وه‌زيره‌يل شيواز گفتگووه‌يل وه‌رده‌وام ناونى هه‌رێم كوردستان و حكومه‌ت ناوه‌ندى ئه‌را فراكسيۆنه‌يل كوردستانى خسته‌ڕوێ و ئاماژه‌ وه‌ پيشكه‌فتن ئه‌و گفتگووه‌يله‌ كرد وه‌ل حكومه‌ت ناوه‌ندى و وت: ئوميده‌واريم گشت كيشه‌يليگ له‌ڕێ ده‌ستووره‌و چاره‌سه‌ر بكريه‌ێد وه‌ل له‌وه‌رچه‌وگرتن هاوبەشی راسكانى و هاوسەنگی و سازان.
سه‌رۆك حكومه‌ت هه‌رێم كوردستان جه‌خت له‌وه‌ كرد كيشه‌ى هه‌رێم ته‌نيا كيشه‌ى بودجە و مووچە نییە، به‌ڵكوو ئێمە خاوەن مه‌سه‌له‌يگ نیشتمانیيم و داواكارى نەتەوەیی ديريم و واز له‌ ماف وخواسته‌يل ده‌ستووريمان نايه‌ريم.
